The Servant

The Servant (La servisto) estas brita drama filmo de 1963 reĝisorita de Joseph Losey. Ĝi estis verkita de Harold Pinter, kiu adaptis verkon de Robin Maugham de 1948. Stelulas Dirk Bogarde, Sarah Miles, Wendy Craig kaj James Fox.

Ĝi estis la unua el kvar filmoj en kiu Pinter kunlaboris kun Losey; temas pri filmo pri la psikologiaj rilatoj inter la kvar centraj roluloj kaj ankaŭ esploras rilatojn al sociaj klasoj.

Intrigo

Tony (James Fox), riĉa londonano ĵus aĉetis domon en Londono kaj dungas Hugo Barret (Dirk Bogarde) kiel ĉefservisto. Barret ĝuas sian novan postenon, bone rilatas al Tony kaj ambaŭ retenas sian respektivan socian statuson. Sed tio ŝanĝiĝas kiam Susan (Wendy Craig), fianĉino de Tony, ekkonas Barret. Ŝi suspektas pri la ĉefservisto pro sia ĉieeco kaj petas al Tony lian elpostenigon, sed ŝi malsukcesas.

Barret konvinkas Tony pri la neceso dungi servistinon por purigi la domon; li prezentas Vera (Sarah Miles), supozeble sian fratinon, kaj li kuraĝigas ŝin seksallogi Tony. Unn nokton, Tony kaj Susan revenas tro frue kaj neatendite el feritempo en kamparo kaj trovas ilin ambaŭ en la lito de Tony. Kredante, ke ili estas fratoj, Tony koleriĝas kontraŭ Barret, kiu konfesas, ke ili estas vere gefianĉoj. Barret kaj Vera krome konfesas la amaferon de Tony (kun Vera), kio kolerigas Susan. Tony maldungas ilin kaj Susan foriras silente.

Ĉar Tony tute dependis de Barret y Vera, iĝas ebriulo. Post iom da tempo, li renkontiĝas kun Barret en trinkejo kaj tiu rakontas, ke fakte Vera trompis ambaŭ. Li petas al Tony redungon kaj li sukcesas atingi tion. Iom post iom la roloj renversiĝas, Barret kontrolas kaj Tony iĝas pli infaneca. Ambaŭ startigas malican komplotludon de manipulado, kiu transformas iliajn rolojn subtile kaj maltrankvilige. 

Geaktoraro kaj roluloj
 Dirk Bogarde – Hugo Barrett
 Sarah Miles – Vera
 Wendy Craig – Susan
 James Fox – Tony
 Catherine Lacey – Lady Mounset
 Richard Vernon – Lord Mounset
 Ann Firbank – Damo
 Doris Knox : Maljunulino
 Patrick Magee – Episkopo
 Jill Melford – Juna damo
 Alun Owen – Vikario
 Harold Pinter – Altklasulo

Eksteraj ligiloj
 en imdb

Kategorio:Filmoj aperintaj en 1963
Kategorio:Britaj dramaj filmoj
Kategorio:Filmoj adaptitaj de libroj
Kategorio:Anglalingvaj filmoj
Kategorio:Britaj nigrablankaj filmoj